b'\n_START_ARTICLE_\nMecillinam\n_START_PARAGRAPH_\nMecillinam er et \xce\xb2-lactamantibiotikum i penicillingruppen med virkning p\xc3\xa5 Gram-negative bakterier. Mecillinam har meget lav oral biotilg\xc3\xa6ngelighed og derfor blev der udviklet et mere oralt aktivt prodrug, pivmecillinam. Pivmecillinam er pivaloyloxymethyl esteren til mecillinam og omdannes til mecillinam i organismen._NEWLINE_Mecillinam m\xc3\xa5 administreres parenteralt og findes derfor kun som injektionsv\xc3\xa6ske, mens pivmecillinam findes som tabletter.\n_START_SECTION_\nPr\xc3\xa6parater\n_START_PARAGRAPH_\nMecillinam er markedsf\xc3\xb8rt i Danmark under navnet Selexid\xc2\xae._NEWLINE_Pivmecillinam er markedsf\xc3\xb8rt i Danmark under navnene Selexid\xc2\xae og Penomax\xc2\xae.'